Дайшлі да нас і фотаздымкі з выявамі фамільных помнікаў (радавыя некропалі), або ярусныя надмагіллі, дзе пахаваныя некалькі чальцоў адной сям’і. Культурная і мастацкая значнасць такіх помнікаў бясспрэчная. Гэта бясцэнны летапіс роду, які пакінуў след у гісторыі горада. Асабліва кранальнымі і жалобнымі ў Р. Ясінскага атрымліваліся дзіцячыя надмагіллі. Гэта, як правіла, кампазіцыйныя маленькія скульптуркі з пясчаніку ці мармуру ў выглядзе зламанага дрэўца ці кветачкі.